નવી દિલ્હી : આરબીઆઈના ગવર્નર રઘુરામ રાજને આજે નિવેદન કરતા કહ્યું હતું કે, ભારતે ફુગાવાને નીચા સ્તર ઉપર રાખવા માટે તમામ પ્રયાસો કરવા જોઈએ. સાથે-સાથે નાણાકીય નીતિ સમીક્ષા ઉપર આધાર રાખવો જોઈએ નહીં. આર્થિક વિકાસને વેગ આપવા માટે ટૂંકાગાળાની નીતિઓને અમલી બનાવવી જોઈએ નહીં. રિઝર્વ બેંકના ગવર્નર રઘુરામ રાજનનું કહેવું છે કે, સતત દબાણ હેઠળ સ્થિતિ રહેલી છે. વ્યાજદરમાં કાપ મુકવા માટે સરકારની અંદર પણ દબાણની સ્થિતિ રહેલી છે.